Αχ! καναρίνι μου..., του Γιάννη Παπαϊωάννου - iporta.gr\nGiannis Papaioannou / 6 Φεβρουαρίου 2020 / No Comment\nΤρίτη μεσημέρι είμαι στο Χαλάνδρι και βλέπω μια κυρία να κρατά ένα κλουβί, έχει μέσα ένα καναρίνι που κάνει βόλτες πάνω κάτω.\nΝα σας ζήσει της λέω..\nΣτον άντρα μου να το πείτε, γιατί εγώ το ποτίζω, εγώ το ταΐζω, αλλά μόνο σε εκείνον κελαηδάει..! και έφυγε γελώντας.\nΩραία μονολογώ, να τι θα γράψω .\nΈχουμε πάρει ένα κανάρι στο σπίτι, η Νατάσα και η Καίτη μου το ονόμασαν Φλούφη. Εγώ δουλεύω μέρα νύχτα στο studio, η Βαγγελίτσα μου του έχει πάντα κανναβούρι, ένα φύλλο μαρούλι και νερό να πίνει. Δεν της κελαηδούσε ποτέ, μόνο την ημέρα που το έβγαζε έξω. Μάλιστα το βράδυ του έβαζε μια πετσέτα πάνω στο κλουβί για να μην το ενοχλεί το φως της κουζίνας. Αλλά ό,τι ώρα και να γύριζα στο σπίτι, με περίμενε για να μου πει τα νέα του…Έφυγε ένα καλοκαίρι από την πολλή ζέστη.\nΕκείνη την εποχή στο πατρικό μου σπίτι έχει πάρει η μανούλα μου ένα κανάρι για να κάνει παρέα στον πατέρα μου που ήταν παράλυτος και δεν μπορούσε να βγει έξω. Καθότανε τα απογεύματα ο μπαρμπα-Λιάς στην αυλή να πάρει λίγο αέρα, να πιει το καφεδάκι του και λέγανε τα δικά τους. Ήρθε και ένα γατάκι στην παρέα τους χωρίς ποτέ να δει το κανάρι σαν μεζέ..\nΟ καιρός περνούσε με διαλόγους και βουτιές στο μπανάκι του.\nΠήγαινα κάθε μέρα να τον δω, ήθελε να πάμε βόλτα με το αυτοκίνητο στην Κηφισιά, να είναι μαζί η Βαγγελίτσα και οι εγγονές του για να μας κεράσει σουβλάκια στην πλατεία, στον πλάτανο, να βλέπει το νερό να τρέχει στις αμπολές […αυλάκια…] που ερχότανε από τον Κοκκιναρά […Πολιτεία τον λένε τώρα…] και έφτανε μέχρι την Κάτω Κηφισιά για να ποτίσει τα αμπέλια και τα χωράφια που υπήρχαν.\nΣτις 31 του Γενάρη το 1986 έφυγε ο μπαρμπα-Λιάς για το μεγάλο ταξίδι.. Μετά από τρεις μέρες μου λέει η κυρά Τασία να πάμε στην Κηφισιά για να κάνουμε ένα τρισάγιο στο μνήμα του. Γυρίζοντας όμως στο σπίτι δεν ακούμε τίποτα, ησυχία… Κοιτάω το κλουβί και βλέπω το κανάρι ξαπλωμένο πάνω στην εφημερίδα χωρίς να κουνιέται. Τροφή υπήρχε, νερό επίσης, αλλά το μικρό είχε φύγει…και πήγε να βρει τον μπάρμπα-Λιά για να συνεχίσουν την κουβέντα που είχαν αφήσει στη μέση. Μάλιστα χάθηκε και το γατάκι, δεν το ξαναείδαμε ποτέ…


6 Εντυπωσιακές DIY Ιδέες για την Είσοδο του Σπιτιού σας - OlaSimera\n6 Εντυπωσιακές DIY Ιδέες για την Είσοδο του Σπιτιού σας\nΛένε πως αυτό που μετράει είναι οι πρώτες εντυπώσεις και φαίνεται να είναι αλήθεια. Αυτό σημαίνει πως όσον αφορά το σπίτι σας, η είσοδος είναι το σημείο που θα καθορίσει ποιες θα είναι οι εντυπώσεις όσων σας επισκεφθούν.\nΥπάρχουν πάρα πολλοί τρόποι για να διακοσμήσετε την είσοδο του σπιτιού σας, ωστόσο οι DIY κατασκευές μπορούν να σας δώσουν, όχι μόνο τη χαρά της δημιουργικότητας, αλλά και πολύ πρωτότυπες και προσωπικές συνθέσεις.\nΔείτε, λοιπόν, παρακάτω μερικές DIY ιδέες που θα δώσουν στην είσοδό σας το προνόμιο να εντυπωσιάσει όποιον μπει για πρώτη φορά στο σπίτι σας.\nΠάγκος εισόδου Ο πανέμορφος αυτός πάγκος μπορεί να διακοσμήσει την είσοδο του σπιτιού σας και να φανεί πολύ χρήσιμος για να αφήνετε τα πράγματά σας πριν φύγετε και αφού μπείτε στο σπίτι. Ένα μεγάλο κομμάτι ξύλο και 4 μεταλλικά πόδια είναι το μόνο που χρειάζεστε για να τον δημιουργήσετε.\nΟ πανέμορφος αυτός πάγκος μπορεί να διακοσμήσει την είσοδο του σπιτιού σας\nΤριγωνικά ράφια Μια υπέροχη σύνθεση που είναι πολύ πρακτική και θα λειτουργήσει αν έχετε κολώνες που κάνουν γωνία μεταξύ τους. Απλώς κολλήστε τρία τριγωνικά κομμάτια ξύλου, φτιάξτε δύο ανοιχτές πυραμίδες και τοποθετήστε τις όπως στη φωτογραφία. Μπορείτε να βάλετε πάνω το τηλέφωνο, τα κλειδιά ή τα γυαλιά σας.\nΜια υπέροχη σύνθεση.\n“Δίσκος» παπουτσιών Με λίγο παλιό ξύλο, 2 χερούλια και 4 ροδάκια μπορείτε να φτιάξετε αυτήν την πολύ όμορφη κατασκευή και να την τοποθετήσετε στην είσοδο του σπιτιού σας. Μέσα μπορείτε να αφήνετε τα παπούτσια, τις ομπρέλες και – γιατί όχι – κάποιο φυτό που θα ομορφύνει την σύνθεσή σας.\nΦτιάξτε μια κατασκευή για τα παπούτσια σας.\nΈπιπλο εισόδου Μην διστάσετε να προσπαθήσετε να φτιάξετε μόνοι σας ένα μικρό έπιπλο εισόδου, σαν αυτό της φωτογραφίας. Φυσικά θα χρειαστείτε έναν οδηγό (στο internet είναι σίγουρο πως θα βρείτε αντίστοιχα projects) και λίγο παραπάνω χρόνο. Είναι ιδανικό για να συγκεντρώσετε όλα σας τα πράγματα σε ένα σημείο και να διατηρείτε την είσοδό σας τακτοποιημένα και στιλάτη.\nΜην διστάσετε να προσπαθήσετε να φτιάξετε μόνοι σας ένα μικρό έπιπλο εισόδου.\nΔιάτρητος πίνακας Ένα πολύ εύκολο DIY για την είσοδο του σπιτιού που μπορεί να φανεί ιδιαίτερα χρήσιμο για να βάζετε τα κλειδιά, τα καπέλα, τις τσάντες και τις ομπρέλες σας. Ένας ξύλινος διάτρητος πίνακας με μερικά ξύλινα ποδαράκια που θα λειτουργήσουν ως μικρές κρεμάστρες αρκούν για την πανέμορφη αυτή κατασκευή.\nΈνα πολύ εύκολο DIY για την είσοδο του σπιτιού\nΞύλινος μπουφές Ο μπουφές της φωτογραφίας είναι πολύ εύκολο να φτιαχτεί με τρία κομμάτια ξύλο και 4 ξύλινα πόδια. Η ξύλινη υφή του δημιουργεί ένα ρουστίκ στυλ που είναι πολύ όμορφο για την είσοδό σας. Μπορείτε να τον διακοσμήσετε όπως στη φωτογραφία ή να τον χρησιμοποιήσετε για να βάλετε καλάθια που θα φιλοξενούν αντικείμενα ή τα παπούτσια σας.\nΟ μπουφές της φωτογραφίας είναι πολύ εύκολο να φτιαχτεί.\nDIY, εύκολο, σπίτι, τηλέφωνο, Φτιάξετε, Φτιάξτε, φωτογραφία, χρόνο\nΔείτε τι συμβαίνει στο σώμα σας όταν έχετε καταναλώσει μπάμιες


Sollies Pont - Ξενοδοχεία\nSollies Pont: Αναζήτηση ξενοδοχείων\nΔείτε ξενοδοχεία για Sollies Pont στο χάρτη\nSollies Pont: Εξερευνήστε την πόλη\nSollies Pont: Επισκόπηση\nSollies Pont: Αυτός ο φιλόξενος προορισμός έχει κάτι για όλους. Οι επισκέπτες δεν θα βρουν πολλά γνωστά αξιοθέατα στην περιοχή (Sollies Pont), αλλά δεν θα χρειαστεί να πάνε μακριά, για να επισκεφτούν μέρη όπως: Parc St-Bernard και Place Massillon. Στα δημοφιλή αξιοθέατα στη γύρω περιοχή συμπεριλαμβάνονται: Πύργος των Ναϊτών και Εθνικό Μουσείο Ναυτιλίας.\nSollies Pont: Πού να μείνετε\nΟ προορισμός αυτός (Sollies Pont) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Μπορείτε να βρείτε έως και 122 προσφορές για καταλύματα στην περιοχή (Sollies Pont) στη Hotels.com, ορισμένα εκ των οποίων με έκπτωση έως και 30%. Έχουμε τιμές δωματίων που ξεκινούν από 25 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Sollies Pont, καθώς και στη γύρω περιοχή:\nSollies Pont: Τρόποι μετάβασης\nΠετάξτε σε: Τουλόν (TLN-Τουλόν - Υέρ), 13,3 χλμ. από το κέντρο της πόλης (Sollies Pont). Sollies-Pont Station: Είναι ο κοντινότερος σταθμός τρένων και βρίσκεται 1,4 χλμ. από το κέντρο της πόλης.\nSollies Pont: Τι να δείτε στη γύρω περιοχή\n• Parc St-Bernard (9,1 χλμ. από το κέντρο της πόλης)\n• Place Massillon (9,3 χλμ. από το κέντρο της πόλης)\n• Πύργος των Ναϊτών (9,3 χλμ. από το κέντρο της πόλης)\n• Εθνικό Μουσείο Ναυτιλίας (13,3 χλμ. από το κέντρο της πόλης)\n• Βασιλικός Πύργος (14,8 χλμ. από το κέντρο της πόλης)\nSollies Pont: Πότε να πάτε


Οι Ιάπωνες για Σαγκάη | Onsports.gr\nhome ΣπορΥγρός ΣτίβοςΟι Ιάπωνες για Σαγκάη Κοινοποιήστε\nΟι Ιάπωνες για Σαγκάη Συντάκτης: Αγγελική Βύζικα Δημοσίευση: Πέμπτη, 21 Απριλίου 2011 00.11\nΤα τράιαλς της Ιαπωνικής Κολυμβητικής Ομοσποναδίας ενόψει του Παγκοσμίου τον Ιούλιο, ολοκληρώθηκαν με επιτυχία στη Χαμαμάτσου, στο «Χιρονοσιν Φουρουχάσι Κολυμβητικό Κέντρο», την προηγούμενη εβδομάδα.\tΣε συνέντευξη Τύπου της Ομοσπονδίας, ανακοινώθηκαν οι 22 κολυμβητές μεταξύ των οποίων οι: Κοσούκε Κιταγίμα, Ναόγια Τομίτα, Τακέσι Ματσούντα, Ριοσούκε Ιρι. Με τον Ομοσπονδιακό προπονητή Νοριμάσα Χιράι να δηλώσει τον τοπικό Τύπο, ότι στόχος των κολυμβητών της «Χώρας του Ανατέλλοντος Ηλίου» είναι η κατάκτηση πέντε μεταλλίων στη Σαγκάη. Στην ιαπωνική αποστολή περιλαμβάνονται και 7 καταδύτες (4 γυναίκες και 3 άνδρες) συμπεριλαμβανομένου και του Κεν Τερόσι. Λαμβάνοντας υπόψη τη δύσκολη κατάσταση που επικρατεί στην Ιαπωνία, μετά το σεισμό της 11ης Μαρτίου, οι περισσότεροι κολυμβητές, έδωσαν τον καλύτερο τους εαυτό, στο τριήμερο των αγώνων. Στα αξιοσημείωτα η νίκη του Ναόγια Τομίτα, ανερχόμενο αστέρι στο πρόσθιο, επί του Κοσούκε Κιταγίμα. Στα 200μ πρόσθιο των ανδρών, ο Τομίτα τερμάτισε σε 2:08.25, σημειώνοντας της καλύτερη φετινή επίδοση.\nΟι Ιάπωνες της Σαγκάης Άνδρες: Τακούρο Φούτζι, Γιοσιούκε Μιγιαμότο, Τζουνγιά Κόγκα,. Ριοσούκε Ίρι, Καζούκι Βατανάμπε, Κοσούκε Κιταγίμα, Ναόγια Τομίτα, Ρίο Τατέισι, Τακέσι Ματσούντα, Ριοσούκε Σκάτα και Γιούγια Χοριχάτα.\nΓυναίκες: Γιαγιόι Ματσουμότο, Χαρούκα Ουέντα, Χανάε Ιτο, Νατσούκι Γιαμαγκούσι, Άγια Τερακάβα, Σίχο Σακάι, Σατόμι Σουζούκι, Ρίε Κανέτο, Γιούκα Κάτο και Νατσούμι Χόσι.\tΚατηγορία: Υγρός Στίβος


Η Adele υπέγραψε συμβόλαιο ρεκόρ με τη Sony – KISS FM 89.0 – 88.5\nΗ Adele υπέγραψε συμβόλαιο ρεκόρ με τη Sony\nBy kissfmMay 25, 2016 Music News\nΗ βρετανίδα τραγουδίστρια Αντέλ υπέγραψε συμβόλαιο με τη Sony Music ύψους 90 εκατ. στερλινών (117 εκατ. ευρώ), ένα από τα μεγαλύτερα που έχουν υπογραφεί ποτέ, σύμφωνα με τον βρετανικό Τύπο. Η Sony πλησίασε την 28χρονη καλλιτέχνιδα καθώς το συμβόλαιό της με την ανεξάρτητη δισκογραφική εταιρεία της, την XL Recordings, έληξε μετά το άλμπουμ της “25” που κυκλοφόρησε πέρυσι.\nΤο συμβόλαιο με τη Sony προβλέπει την παραγωγή πολλών άλμπουμ, σύμφωνα με την εφημερίδα The Guardian, η οποία δεν διευκρινίζει πάντως τον αριθμό τους. “‘Εξασφαλίσαμε’ τις υπηρεσίες της Αντέλ”, είχε δηλώσει προηγουμένως στη Sun μια εσωτερική πηγή στη Sony Music, την οποία επικαλέσθηκε χθες η ταμπλόιντ. “Η συμφωνία έγινε με την εταιρεία μας Columbia στις ΗΠΑ και ανέρχεται σε 90 εκατομμύρια στερλίνες”, είχε διευκρινίσει η ίδια πηγή. Σε σύγκριση, το 2002 ο βρετανός τραγουδιστής Ρόμπι Ουίλιαμς και η δισκογραφική εταιρεία EMI είχαν συνάψει ένα συμβόλαιο 80 εκατ. στερλινών (104 εκατ. ευρώ), έναν χρόνο μετά την υπογραφή μιας συμφωνίας ύψους 70 εκατ. στερλινών (91 εκατ. ευρώ) ανάμεσα στην τραγουδίστρια Γουίτνεϊ Χιούστον και την Arista Records.\nΗ Αντέλ, η οποία παρουσίασε την Κυριακή το κλιπ του τραγουδιού της “Send my Love (To your new lover)” είχε πουλήσει τους περισσότερους δίσκους στον κόσμο το 2015 με το τρίτο της άλμπουμ, το “25” και ιδιαίτερα με την μπαλάντα της “Hello”, σύμφωνα με τη Διεθνή Ομοσπονδία Φωνογραφικής Βιομηχανίας (IFPI), η οποία δεν ανακοινώνει ακριβείς αριθμούς. Ανάμεσα στα πολλά ρεκόρ που έχει στο ενεργητικό της, η τραγουδίστρια έφτασε το ένα δισεκατομμύριο θεάσεις στο YouTube με το “Hello” μέσα σε μόλις 88 ημέρες.


Οδηγούμε ξεκούραστα με το αυτόματο κιβώτιο το νέο Hyundai Bayon των 100 ίππων - motori.gr\nΟδηγούμε ξεκούραστα με το αυτόματο κιβώτιο το νέο Hyundai Bayon των 100 ίππων\nοδηγούμε το νέο Bayon με τον υπερτροφοδοτούμενο «χιλιάρη» βενζινοκινητήρα (πετρελαιοκινητήρας δεν τοποθετείται κάτω από το εμπρός καπό του) των 100 ίππων, ο οποίος συνεργάζεται με αυτόματο κιβώτιο διπλού συμπλέκτη 7 σχέσεων.\nΓια ακόμα μια φορά το νέο Hyundai Bayon φιλοξενείται στο γκαράζ του motori.gr, καθώς η πλούσια γκάμα κινητήρων του μας κάνει να ανανεώνουμε τακτικά το ραντεβού μαζί του.\nΣτην προκειμένη περίπτωση λοιπόν οδηγούμε το νέο Bayon με τον υπερτροφοδοτούμενο «χιλιάρη» βενζινοκινητήρα (πετρελαιοκινητήρας δεν τοποθετείται κάτω από το εμπρός καπό του) των 100 ίππων, ο οποίος συνεργάζεται με αυτόματο κιβώτιο διπλού συμπλέκτη 7 σχέσεων.\nΝα σημειώσουμε ότι ο εν λόγω βενζινοκινητήρας εδώ δε συνοδεύεται από το προαιρετικό ήπιο υβριδικό σύστημα 48V. Πόσο επηρεάζει αυτό όμως την αποδοτικότητα του;\nΜε επιλεγμένο το πρόγραμμα οδήγησης Eco καταγράψαμε μέση κατανάλωση καυσίμου 7,8 λίτρα/χλμ., ενώ με το Sport (αυξάνει την απόκριση στο γκάζι και το τιμόνι γίνεται λίγο πιο βαρύ για καλύτερη αίσθηση) περίπου 8 λίτρα/100 χλμ. (επίσημη μέτρηση WLTP 5,4-5,6 λίτρα/100 χλμ. και εκπομπές C02 125 γρ./χλμ.).\nΥπάρχει πάντως και η ενδιάμεση επιλογή του προγράμματος οδήγησης Normal. Γενικότερα πάντως ο βενζινοκινητήρας έχει καλό τράβηγμα από χαμηλά, καθώς η ροπή των 175 Nm εμφανίζεται από τις 1.500 σ.α.λ. Ο πίνακας των επιδόσεων αναγράφει επιτάχυνση από 0-100 χλμ./ώρα εντός 11,7 δευτ. και τελική ταχύτητα 180 χλμ./ώρα.\nO turbo βενζινοκινητήρας του 1.0 λίτρου με ισχύ 100 ίππους.\nΔύσκολα θα αντιληφθείς την τρικύλινδρη φύση του πολιτισμένου βενζινοκινητήρα, καθώς αυτή προδίδεται σπάνια ηχητικά όταν τον ζορίζεις π.χ σε μια ανηφόρα με έντονη κλίση και όταν επιλέξεις το πρόγραμμα οδήγησης Sport, το οποίο εκτελεί σε υψηλότερες στροφές τις αλλαγές των σχέσεων.\nΣτο σημείο αυτό να πούμε ότι στάνταρ είναι η λειτουργία “Rev Matching” του κιβωτίου ταχυτήτων που εξομαλύνει τη διαφορά στροφών κινητήρα στη γρήγορη εναλλαγή ταχύτητας. Το αυτόματο κιβώτιο εκτελεί έγκαιρα τις αλλαγές των σχέσεων, ενώ ειδικά μέσα στην πόλη είναι αρκετά ξεκούραστο.\nΜπορεί η ανάρτηση (γόνατα ΜακΦέρσον μπροστά και ημιάκαμπτος άξονας πίσω) του νέου Bayon να είναι λίγο σφιχτή, αυτό όμως δεν επηρεάζει αρνητικά την άνεση, καθώς οι περισσότερες λακκούβες «καταπίνονται» όταν περνούν από πάνω τους οι τροχοί των 17 ιντσών.\nΗ ποιότητα κύλισης άλλωστε είναι ένα από τα ατού του νέου Bayon, καθώς πατάει με σταθερότητα πάνω στην άσφαλτο, οι αεροδυναμικοί θόρυβοι κρατιούνται σε χαμηλό επίπεδο, ενώ η απόσταση 165 χλστ. του αμαξώματος από το έδαφος δεν αμβλύνει τις κλίσεις στις στροφές.\nΜια λεπτή φωτεινή γραμμή κατά μήκος του πορτμπαγκάζ ενώνει τα πίσω φωτιστικά σώματα.\nΜήκος 4.180 χλστ.\nΤο τιμόνι έχει καλή αίσθηση, είναι γρήγορο, βοηθάει στις μανούβρες, αλλά σε υψηλότερες ταχύτητες χάνει λίγο από την ακρίβεια του. Καλή βαθμολογία λαμβάνει και το σύστημα πέδησης με αεριζόμενους δίσκους εμπρός και δίσκους πίσω.\nΤο δικό του δρόμο, σε σύγκριση με τα υπόλοιπα crossover της Hyundai, χαράζει το Bayon με το εξωτερικό του ντιζάιν, εκφράζοντας όμως τη νέα σχεδιαστική γλώσσα “Sensuous Sportiness” της κορεάτικης εταιρείας.\nH όψη του μαγνητίζει με τη φαρδιά και χαμηλά τοποθετημένη μάσκα, ενώ στη βάση της υπάρχει αλουμινένια ποδιά. Τα εμπρός φωτιστικά σώματα είναι δυο επιπέδων, με τα επάνω στενόμακρα Led και τα κάτω να έχουν σχήμα βέλους, όταν τα κοιτάς από το πλάι.\nΔυο επιπέδων τα εμπρός φωτιστικά σώματα και ζάντες 17 ιντσών.\nΤο όνομά του προέρχεται από την πόλη Bayonne που βρίσκεται νοτιοδυτικά της Γαλλίας.\nΤο μοτίβο βέλους υιοθετούν επίσης τα ψηλά τοποθετημένα και ακροβολισμένα πίσω Full Led φώτα. «Γέφυρα» ανάμεσα τους δημιουργεί μια λεπτή φωτεινή γραμμή κατά μήκος του πορτμπαγκάζ, τονίζοντας έτσι το πλάτος του οχήματος. Οι έντονες νευρώσεις προσδίδουν δυναμισμό στο προφίλ του νέου Bayon, ενώ οι πίσω κολόνες, στο τελείωμα τους, έχουν επίσης σχήμα βέλους. Οι αναλογίες του Bayon σε μήκος, πλάτος και ύψος διαμορφώνονται στα 4.180 χλστ., 1.775 χλστ. και 1.500 χλστ. 17αρες ζάντες) αντίστοιχα.\nΓνώριμο το σκηνικό στα ενδότερα, καθώς έχει μεταφερθεί αυτούσιο από το νέο i20, στο οποίο άλλωστε βασίζεται το Bayon. Όλα τα πλαστικά είναι σκληρά, ωστόσο πείθουν με την πρώτη ματιά, χάρη στη στιβαρή συναρμογή τους. Θα θέλαμε όμως λίγο χρώμα ή κάποιο διακοσμητικό ένθετο να σπάει τη μουντάδα από τα μαύρα πλαστικά, ειδικά στις μεγάλες επιφάνειες στην όψη του ταμπλό.\nΤο εσωτερικό είναι ολόιδιο με αυτό του i20.\nΑυτόματο κιβώτιο διπλού συμπλέκτη 7 σχέσεων.\nΕδώ βοηθάει τα βράδια ο ατμοσφαιρικός κρυφός μπλε Led φωτισμός στη βάση της κεντρικής κονσόλας, στα πάνελ των θυρών και στα πόδια των εμπρός επιβατών. Υπάρχουν δυο οθόνες 10,25 ιντσών, μια για το ψηφιακό πίνακα οργάνων και μια αφής για το σύστημα πολυμέσων. Οι χώροι για τα πόδια των πίσω επιβατών ικανοποιούν (μεταξόνιο 2.580 χλστ.), όμως το βασικό πλεονέκτημα είναι το πορτμπαγκάζ των 411 λίτρων.\nΜε το νέο Bayon η Hyundai άνοιξε περισσότερο τη βεντάλια στα crossover της, προσθέτοντας μια αξιόλογη, με μοντέρνα σχεδίαση, προσιτή, με καλούς χώρους και πλούσιο εξοπλισμό πρόταση.\nΜε τον 1.0Τ βενζινοκινητήρα των 100 ίππων και το αυτόματο κιβώτιο διπλού συμπλέκτη 7DCT στην εξοπλιστική έκδοση Premium το Bayon κοστίζει 19.690 ευρώ, ενώ συνοδεύεται από 5 χρόνια εργοστασιακής εγγύησης χωρίς όριο χλμ.\nΜεγάλο πορτμπαγκάζ 411 λίτρων.\nTags: 100 ΙΠΠΟΙ7 ΣΧΕΣΕΩΝBAYONHYUNDAIΑΥΤΟΜΑΤΟ ΚΙΒΩΤΙΟΒΕΝΖΙΝΟΚΙΝΗΤΗΡΑΣΚΑΤΑΝΑΛΩΣΗ


Κρυολιπόλυση για κυτταρίτιδα και τοπικό πάχος! - PagasitikosNews\nΒρίσκεστε εδώ: ΚΕΝΤΡΙΚΗ / ΓΥΝΑΙΚΑ - ΠΑΙΔΙ / ΙΑΤΡΙΚΑ / ΥΓΕΙΑ / Κρυολιπόλυση για κυτταρίτιδα και τοπικό πάχος!\nΚρυολιπόλυση για κυτταρίτιδα και τοπικό πάχος!\n9 Ιουλίου 2015 - 14:04 Από Τριαντάφυλλος Γαβρινιώτης\nΆμεσο και γρήγορο τέλος στον εφιάλτη ( κυτταρίτιδα και τοπικό πάχος) κάθε γυναίκας πριν βγει στην παραλία βάζει η σύγχρονη δερματολογία με την κρυολιπόλυση!\n«Είναι μια νέα επαναστατική, ανώδυνη, μη χειρουργική θεραπεία εξάλειψης του τοπικού πάχους και της κυτταρίτιδας» αναφέρει η εξειδικευμένη δερματολόγος-αφροδισιολόγος Δρ Αμαλία Τσιατούρα, τ. επιστημονικός συνεργάτης ΝΟΣ «Α. ΣΥΓΓΡΟΣ» και προσθέτει «η κρυολιπόλυση είναι το αποτέλεσμα πολύχρονων μελετών που εκπόνησαν επιστήμονες στο γενικό νοσοκομείο της Μασαχουσέτης αλλά και στην ιατρική σχολή του πανεπιστημίου Χάρβαρντ».\nΗ νέα θεραπεία είναι βασισμένη στην επιστημονική διαπίστωση ότι τα λιποκύτταρα που αντιστέκονται στην άσκηση και τη δίαιτα, είναι περισσότερο ευάλωτα στην έκθεση σε χαμηλή θερμοκρασία, σε σύγκριση με άλλα κύτταρα του δέρματος.\nΈτσι λοιπόν η εφαρμογή ψύξης -15 οC τοπικά οδηγεί τα λιποκύτταρα στην κρυσταλλοποίηση και στη συνέχεια στην απόπτωσή τους (θάνατο).Το αποτέλεσμα αρχίζει να φαίνεται λίγες μέρες μετά τη θεραπεία!\nΟ γιατρός εφαρμόζει την κεφαλή της νέας συσκευής Cryolipo στη προβληματική περιοχή και την ψύχει επί 20-45’ περίπου (εξαρτάται από την έκτασή της). Η θερμοκρασία στα λιποκύτταρα φτάνει σε πολύ χαμηλές υπό του μηδενός θερμοκρασίες, έτσι τα κύτταρα αυτά οδηγούνται στην κρυσταλλοποίηση και στην συνέχεια την απόπτωση (καταστροφή).\nΌπως αναφέρουν τα στοιχεία των μελετών η κρυολιπόλυση μειώνει το υποδόριο λίπος περίπου κατά 25% σε 1 συνεδρία (2014, Journal of Clinical, Cosmetic and InvestigationalDermatology), ενώ για την ολοκλήρωση της θεραπείας, ανάλογα με την περίπτωση, συνολικά απαιτούνται γύρω στις 5 εφαρμογές,ανά 2 περίπου εβδομάδες.\nΤο αποτέλεσμα είναι οριστικό και δεν χρειάζεται επανάληψη, εφόσον διατηρηθεί φυσιολογικό το βάρους του ασθενούς.\nΕτικέτες: Κρυολιπόλυση, κυτταρίτιδα, τοπικό πάχος


Σπαραγμός και θρήνος στα Τρίκαλα: Μωρό πέθανε από τον ιό της γρίπης H1N1 - ΑΣΤΑΚΟΣ NEWS - Για να τα ξέρετε όλα!\nΑρχική Ελλάδα Σπαραγμός και θρήνος στα Τρίκαλα: Μωρό πέθανε από τον ιό της γρίπης H1N1\nΣπαραγμός και θρήνος στα Τρίκαλα: Μωρό πέθανε από τον ιό της γρίπης H1N1\nAstakos-News 01:18 Ελλάδα,\nΣπαραγμός και θρήνος στα Τρίκαλα για το άτυχο μωρό το οποίο τελικά δεν τα κατάφερε να κρατηθεί στην ζωή.\nΤο άτυχο μωρό είχε μεταφερθεί σε νοσοκομείο της Θεσσαλονίκης, όπου οι γιατροί προσπάθησαν να αποτρέψουν το μοιραίο και νοσηλευόταν από τις αρχές Μαρτίου στην ΜΕΘ του Ιπποκρατείου Νοσοκομείου Θεσσαλονίκης.\nΣύμφωνα με πληροφορίες, το μόλις 18 μηνών αγγελούδι λύγισε τα ξημερώματα του Σαββάτου. Δεν κατέστη δυνατό να επανέλθει παρά το ότι πάλεψε ηρωικά.\nΤο παιδάκι είχε μεταφερθεί εσπευσμένα τα ξημερώματα της 2ας Μαρτίου στη Θεσσαλονίκη και αφού νωρίτερα είχε μεταφερθεί από ιδιώτη παιδίατρο στο Νοσοκομείο Τρικάλων.\nΣύμφωνα με το ρεπορτάζ το βρέφος είχε βρεθεί θετικό στον ιό της γρίπης Η1Ν1. Ο θάνατός του συγκλονίζει την πόλη.


Global Voices στα Ελληνικά » Η ψυχεδελική πλευρά της Σοβιετικής Ένωσης: Πέντε κινούμενα σχέδια που θα σας πάρουν το μυαλό · Global Voices στα Ελληνικά » Print\nΜεταφράστηκε 04/05/2016 17:26 GMT 1\t · Σύνταξη Chynara Bakyt kyzy Μετάφραση George Beretis\nΚατηγορίες: Κεντρική Ασία και Καύκασος, Ρωσία, Λογοκρισία, Μέσα των πολιτών, Πολιτική, Τέχνες - Πολιτισμός\nΤρομακτικές νυχτερίδες! Στιγμιότυπο από το βίντεο στο YouTube του “Σκαντζόχοιρος στην Ομίχλη”, που ανέβασε ο χρήστης Russian Animation .\nΤα σοβιετικά κινούμενα σχέδια ξεκίνησαν να αναπτύσσονται ταχύτατα στη δεκαετία του '30, αφότου η κυβέρνηση ίδρυσε την εταιρία “Soyuzmultfilm”  ως ντε φάκτο μονοπώλιο για να αναπτύξει τη βιομηχανία αυτή.\nΑλλά μόλις μετά το Β’ Παγκόσμιο Πόλεμο και τη “Μάχη ενάντια στον Ντίσνεϊ”  (bor’ba s disneevshinoi) οι καλλιτέχνες άρχισαν να γυρίζουν την πλάτη στο περιεχόμενο και τις τεχνικές της καπιταλιστικής Δύσης και πραγματικά να βουτάνε στα βαθιά.\nΙδιαίτερα οι δεκαετίες του '60 και '80 συνδέθηκαν με ένα δημιουργικό άλμα  από την πλευρά των δημιουργών κινουμένων σχεδίων της Ένωσης.\nΦαινομενικά για να αποφύγουν τη Σοβιετική λογοκρισία – πάντα έτοιμη να χαρακτηρίσει ένα έργο τέχνης ως ιδεολογικά εκτός γραμμής  – οι καλλιτέχνες προχωρούσαν όλο και παραπέρα στην ασφάλεια της αφαίρεσης.\nΚάποιοι από αυτούς φαίνεται ότι είναι ήρωες από το φανταστικό ποίημα “By Lukomor'ya” (У лукоморья ) του Αλεξάντρ Πούσκιν, ενώ άλλοι χαρακτήρες φαίνεται ότι υπάρχουν μόνο για να συνεισφέρουν στο γενικότερο χάος.\nΟ ίδιος ο Norstein είπε:  “Δεν υπήρχε ίντριγκα στη δράση, δεν υπήρχε δυναμική στη δράση. Φαίνεται ότι ο Σκαντζόχοιρος στην Ομίχλη ήταν μία ευτυχισμένη περίσταση όπου όλα τα στοιχεία του απλά βρέθηκαν στην θέση τους”.\nΑυτό το καρτούν (δείτε εδώ  το δεύτερο μέρος) αναφέρεται σε ένα χαζό, τεμπέλη και άπληστο άνδρα, που πήγε στο δάσος για να βρει το Δέντρο του Νέου Έτους αλλά στο δρόμο πέφτει σε ένα πηγάδι με τις δικές του φαντασιώσεις για αστείρευτο πλούτο.\nΟ θρυλικός σκηνοθέτης Alexander Tatarsky είπε  ότι το κινούμενο σχέδιο του είχε προκαλέσει “κάτι που πλησίαζε την καρδιακή προσβολή”, εξαιτίας της προσήλωσης του λογοκρίνοντα.\nURL to article: https://el.globalvoices.org/2016/05/33529\n “Μάχη ενάντια στον Ντίσνεϊ”: http://www.soyuzmultfilm.ru/verhnee-menyu/history.html\n δημιουργικό άλμα: http://ria.ru/infografika/20110829/426096161.html\n ιδεολογικά εκτός γραμμής: http://www.vokrug.tv/person/show/Aleksandr_Tatarskii/\n У лукоморья: http://lukoshko.net/pushk/pushk2.shtml\n Woodstock το 1969.: https://www.reddit.com/r/LSD/comments/20h3jh/what_exactly_was_the_notoriously_bad_brown_acid/


‘Ερευνα συνδέει την ηπατίτιδα Β με το λέμφωμα\nΟι άνθρωποι με ηπατίτιδα Β έχουν περίπου διπλάσιες πιθανότητες να εμφανίσουν λέμφωμα μη Hodgkin, ανακοίνωσαν ερευνητές.\nΕίναι ήδη γνωστό ότι η ηπατίτιδα Β προκαλεί καρκίνο του ήπατος και ορισμένοι επιστήμονες υποπτεύονταν ότι ενδεχομένως προκαλεί λέμφωμα. Η έρευνα, που δημοσιεύεται στο περιοδικό 'Lancet Oncology', το επιβεβαιώνει. Η ηπατίτιδα C επίσης συνδέεται με το λέμφωμα.\nΟι ερευνητές σημειώνουν ότι ο καρκίνος του αίματος δεν είναι συχνός και δεν θεωρείται πιθανό να επηρεαστούν σε μεγάλο βαθμό τα ποσοστά λεμφώματος μη Hodgkin από ευρείας έκτασης εμβολιασμό. Ωστόσο, μπορεί να καταστεί πιθανό να αντιμετωπιστεί ο ιός και να βοηθήσει τους ασθενείς με λέμφωμα μη Hodgkin.\nΟ Dr. Eric Engels από το Εθνικό Ινστιτούτο Kαρκίνου των ΗΠΑ, μελέτησε τα στοιχεία 600.000 ανθρώπων στη Νότια Κορέα όπου η ηπατίτιδα Β ήταν πολύ συνηθισμένη, μέχρι την έναρξη εκστρατείας εμβολιασμού το 1995. Από αυτούς, 53.000, ποσοστό 9%, εμφάνισαν λοίμωξη από ηπατίτιδα Β.\nΜετά από 14 χρόνια το λέμφωμα μη Hodgkin ήταν πιο σύνηθες στους ανθρώπους που εμφάνιζαν τη λοίμωξη-19,4 περιστατικά ανά 100.000 ανθρώπους σε σύγκριση με 12,3 ανά 100.000 που δεν έπασχαν από ηπατίτιδα Β.\nΟι ερευνητές θεωρούν ότι οι ηπατίτιδες B και C μπορεί ενδεχομένως να προκαλούν λέμφωμα μέσω μεγάλου ερεθισμού του ανοσοποιητικού, καθώς προσπαθεί να πολεμήσει την ηπατική λοίμωξη.\nΠηγές: ′Lancet Oncology′.\nΗπατίτιδα, Λέμφωμα Hodgkin


Χρήστος Νταϊλιάνας (Horns Up Festival) στο Rock Overdose:’ To Horns Up Festival 2 στα Τρίκαλα στις 5-6-7 Μαΐου, θα είναι ένα τριήμερο event γεμάτο Metal’ | Rock Overdose / Rock - Metal Music\nΧρήστος Νταϊλιάνας (Horns Up Festival) στο Rock Overdose:’ To Horns Up Festival 2 στα Τρίκαλα στις 5-6-7 Μαΐου, θα είναι ένα τριήμερο event γεμάτο Metal’\nΤα Horns Up festival είναι για δεύτερη συνεχόμενη χρονιά προ των πυλών! Το Rock Overdose και ο Γιώργος Νημάς μίλησαν με το Χρήστο Νταϊλιάνα και σας φέρνουν όλες τις πληροφορίες και τα τελευταία νέα του τριημέρου…\nRock Overdose: Γεια χαρά Χρήστο! Πώς σε βρίσκω αυτές τις μέρες;\nΧρήστος Νταϊλιάνας: Γεια σου Γιώργο!\nΑυτές τις μέρες τρέχω ασταμάτητα με διάφορες υποχρεώσεις εδώ στην Αθήνα αλλά και με την προετοιμασία του 2ου Horns Up Festival, για το οποίο πραγματικά ανυπομονώ να έρθει η ώρα!\nRock Overdose: Πες μας λίγα εισαγωγικά λόγια για το festival. Πού και πότε γίνεται και πως ξεκίνησε σαν ιδέα;\nΧρήστος Νταϊλιάνας: Το φεστιβάλ γίνεται στα Τρίκαλα. Φέτος θα γίνει στις 5-6-7 Μαΐου.\nΕίναι η συνέχεια του 1ου φεστιβάλ που έγινε πέρυσι και ελπίζω να μην σταματήσει εδώ, καθώς αυτή είναι και η σκέψη, να γίνεται μία φορά το χρόνο. Αν και υπήρχε σαν ιδέα από παλιά, τα τελευταία 2-3 χρόνια ξεκίνησα να το σχεδιάζω και πλέον έχει γίνει μέρος της καθημερινότητάς μου. Ελπίζω μέσα σε μερικά χρόνια να πλησιάσει σε αυτό που φαντάζομαι πως μπορεί να γίνει.\nRock Overdose: Τι άλλαξε σε σχέση με το περσινό Horns Up;\nΧρήστος Νταϊλιάνας: Αν και η φιλοσοφία είναι ακριβώς η ίδια, φέτος ξεκίνησε με κάπως διαφορετικά δεδομένα. Αυτή τη φορά δεν είναι κάτι το καινούργιο. Βέβαια είμαστε στην αρχή ακόμα κι έχουμε πολλά να μάθουμε, αλλά αυτή τη φορά η διαδικασία δεν ήταν τελείως ξένη, καθώς προηγήθηκε ήδη μία φορά κι έστω κι αυτή η μικρή εμπειρία είναι πολύτιμη.\nΕπιπλέον, φέτος συνέβαλλαν κάποιοι φίλοι και ασχολούμαστε μαζί, με διάφορα θέματα που αφορούν το φεστιβάλ. Έτσι ολοκληρώνονται πιο γρήγορα οι διαδικασίες. Κυρίως είναι οι: Γιώργος Ζαρκάδας, Νίκος Τσιώλης, Χρήστος Βακουφτσής, Γιώργος Ζάχος. Μιας και τον περισσότερο καιρό είμαι μακριά από τα Τρίκαλα, με την συμμετοχή των παιδιών μπορούμε να δουλεύουμε παράλληλα από απόσταση.\nRock Overdose: Δώσε μας μερικές πληροφορίες για το line – up. Με ποια διαδικασία έγινε η επιλογή των μπαντών;\nΧρήστος Νταϊλιάνας: Όσοι ήρθαν πέρυσι στο φεστιβάλ, είχαν την δυνατότητα να συμπληρώσουν κάποια ερωτηματολόγια τα οποία αφορούσαν το φεστιβάλ. Εκεί σημείωναν μεταξύ άλλων και ποιες μπάντες θα επιθυμούσαν να δουν σε επόμενο φεστιβάλ. Μεγάλο μέρος του φετινού line up καθορίστηκε από τις επιλογές του κόσμου, αλλά και η αναλογία μεταξύ των μουσικών κατηγοριών, προέκυψε από εκεί. Επιπλέον, κριτήριο επιλογής είναι το να αποτελούνται τα συγκροτήματα από άτομα που είναι πάνω απ’ όλα αγνοί οπαδοί του Metal και θα ήθελα να έρθουν, φέρνοντας μαζί τους αυτό το πνεύμα.\nΝα σημειώσω πως όσοι συμμετέχουν στον σχεδιασμό των μελλοντικών εκδηλώσεων συμπληρώνοντας και φέτος τα ερωτηματολόγια, θα έχουν έκπτωση στο εισιτήριο του επόμενου φεστιβάλ.\nRock Overdose: Ας μιλήσουμε λίγο για το πρόγραμμα του festival... Από ότι καταλαβαίνω δεν θα είναι ένα απλό μουσικό τριήμερο, αλλά θα περιλαμβάνει αρκετές και ποικίλες εκδηλώσεις…\nΧρήστος Νταϊλιάνας: Θα είναι ένα τριήμερο γεμάτο Metal! Το πλάνο ήταν από την αρχή να υπάρχουν διάφορες δραστηριότητες, εκτός των ζωντανών εμφανίσεων. Μου αρέσει πολύ όταν ταξιδεύω σε κάποιο φεστιβάλ να συνδυάζω τη μουσική με διάφορες εκδρομές και παράλληλα events και ήθελα πολύ να γίνει το ίδιο και στα Τρίκαλα. Ελπίζω να αρέσει και στον κόσμο κάτι τέτοιο και να υπάρχει συμμετοχή σε όλες τις εκδηλώσεις!\nRock Overdose: Δώσε μας και λίγες πληροφορίες για το ακουστικό show δίπλα στο Ληθαίο ποταμό… Πρόκειται για πολύ ενδιαφέρουσα ιδέα!\nΧρήστος Νταϊλιάνας: Είναι κάτι που είχα σκεφτεί πριν καν γίνει το πρώτο φεστιβάλ και χαίρομαι που ο Δήμος Τρικκαίων επικρότησε την ιδέα αυτή παραχωρώντας την άδεια για τη συγκεκριμένη εκδήλωση σε αυτή την τοποθεσία. Σκέφτηκα πως το να μπει στα πλαίσια του φεστιβάλ, θα ήταν κάτι τουλάχιστον ενδιαφέρον και θα είχαμε κι ένα πιο γεμάτο πρόγραμμα εκδηλώσεων.\nΘα ξεκινήσουμε σε χαλαρούς ρυθμούς, με ένα συνδυασμό σεμιναρίων κιθάρας στο πρώτο μέρος και ακουστικών εμφανίσεων στο δεύτερο μέρος, όταν θα αρχίσει να νυχτώνει... Ανυπομονώ να το δω στην πράξη. Είμαι σίγουρος πως οι καλλιτέχνες που θα εμφανιστούν εκείνη τη μέρα θα μας παρουσιάσουν κάτι το εξαιρετικό!\nRock Overdose: Βλέπουμε ότι μικρά festival, όπως το Svenfest και τώρα Το Horns Up καθιερώνονται στη Θεσσαλία. Ποια τα πλεονεκτήματα και τα μειονεκτήματα του να διοργανώνεις festival σε μία επαρχιακή πόλη;\nΧρήστος Νταϊλιάνας: Στη Θεσσαλία υπάρχουν μερικά πολύ ωραία φεστιβάλ που έχουν καθιερωθεί, όπως το Rock Music Festival στη Λάρισα που έγινε πριν λίγες μέρες για 6η φορά και το Day Of Scattering στα Τρίκαλα από τα πιο καινούργια. Επίσης σε πιο κλασικό ύφος είναι και το Mind Over Metal, το οποίο ανυπομονώ να επιστρέψει! Συγκεκριμένα το Svenfest που ανέφερες, είναι ένα φεστιβάλ από το οποίο έχω τις καλύτερες αναμνήσεις κάθε φορά! Γενικά υπάρχουν άτομα με μεράκι, καθαρές προθέσεις και αγάπη για τη μουσική. Είναι βέβαια και αρκετά ικανοί όλοι τους.\nΜακάρι να υπάρχει ενδιαφέρον από τον κόσμο και για το Horns Up Festival και να καθιερωθεί, σαν τα προαναφερθέντα events! Ακόμα είναι πολύ καινούργιο και ο χρόνος θα δείξει αν θα τα καταφέρει...\nΟι δυσκολίες είναι αρκετές. Ειδικά σε σύγκριση με μεγάλες πόλεις όπως Αθήνα και Θεσσαλονίκη. Σε μία μικρή πόλη όπως τα Τρίκαλα, το κόστος είναι μεγαλύτερο, οι συνθήκες πιο δύσκολες και ο κόσμος σημαντικά λιγότερος, οπότε η συνάρτηση βγάζει αρνητικό πρόσημο «με το καλημέρα»...\nRock Overdose: Πες μας λίγα λόγια και για την πρώτη σου επαφή με το δαίμονα της γραφειοκρατίας, όπως ήρθες σε επαφή μαζί του πέρσι και φέτος;\nΧρήστος Νταϊλιάνας: Αν δούμε αυτό το θέμα λεπτομερώς θα πρέπει να μιλάμε μέχρι αύριο… Είναι απίστευτο το πως κάποια απλά πράγματα, μπορούν να γίνουν πολύπλοκα χωρίς κανέναν απολύτως λόγο. Γενικά οι καταστάσεις μέχρι στιγμής έχουν αντιμετωπιστεί με δουλειά και υπομονή.\nRock Overdose: Όταν ακούμε festival συνήθως έρχεται στο μυαλό μας κάτι υπαίθριο. Σίγουρα όλες αυτές οι ιδέες σου θα μπορούσαν να εφαρμοστούν καλύτερα σε έναν ανοιχτό χώρο. Είμαι σίγουρος ότι το έχεις ψάξει… Υπάρχει περίπτωση να το δούμε στο μάλλον ή είναι αδύνατον;\nΧρήστος Νταϊλιάνας: Ναι, το έχω ψάξει και η προηγούμενή μου απάντηση ταιριάζει αρκετά με αυτή την ερώτησή σου χαχα... Κάποια στιγμή θα ήθελα να γίνει το φεστιβάλ σε ανοιχτό χώρο, αλλά με τις κατάλληλες προϋποθέσεις, υποδομές και δραστηριότητες.\nΣτο κάτω – κάτω, η πρώτη μέρα του φεστιβάλ φέτος γίνεται σε ανοιχτό χώρο και είναι μία πολύ καλή ευκαιρία να δούμε κάποια πράγματα στην πράξη, ώστε να λειτουργήσει κάπως δοκιμαστικά για κάτι αντίστοιχο και σε μεγαλύτερη κλίμακα στο μέλλον.\nRock Overdose: Για κάποιον που το σκέφτεται να συνδυάσει metal και διακοπές με μικρό budget, είναι το horns-up μία πρώτης τάξεως ευκαιρία; Έχετε προβλέψει κάποιες λύσεις και για αυτούς που θα έρθουν από μακριά από όσο γνωρίζω…\nΧρήστος Νταϊλιάνας: Έτσι πιστεύω! Όσοι έχουν έρθει ξανά στα Τρίκαλα ξέρουν πόσο ωραία είναι και είναι καλή ευκαιρία γι αυτούς που θέλουν να έρθουν για πρώτη φορά να το συνδυάσουν με το φεστιβάλ, εφόσον τους ενδιαφέρει.\nΈχουμε συνεννοηθεί με το Ηostel Meteora το οποίο προτείνουμε στον κόσμο που θα έρθει εκείνες τις μέρες και μάλιστα οι εκδρομείς για το φεστιβάλ θα έχουν και κάποια έκπτωση στο κόστος διαμονής στο συγκεκριμένο hostel!\nΉδη είναι αρκετοί οι φίλοι και φίλες από άλλες πόλεις που έχουν κλείσει διαμονή κι έχουν προμηθευτεί εισιτήριο. Αυτή τη στιγμή μάλιστα είναι περισσότεροι ακόμα κι από εμάς τους Τρικαλινούς!!!\nΕλπίζω όλοι όσοι έρθουν να περάσουν ωραία και θα κάνουμε ό,τι μπορούμε για να γίνει αυτό! Συγκεκριμένα για τους φίλους που θα έρθουν από τις άλλες πόλεις, το επιθυμώ και για ένα λόγο παραπάνω, γιατί είναι τιμή για την πόλη μας να επιλέξουν να επισκεφτούν τα Τρίκαλα για να διασκεδάσουν εκείνο το τριήμερο!\nRock Overdose: Σε ευχαριστώ πολύ για το χρόνο σου! Καλή επιτυχία στη διοργάνωση!\nΧρήστος Νταϊλιάνας: Εγώ σε ευχαριστώ, για τον χρόνο σου και το ενδιαφέρον σου!\nHorns Up Festival 2017:\n-Kiriakos GP (guitar clinic)\n-The Dead Creed\n-Theodore Ziras (guitar clinic)\n-Hidden In The Basement\n(Το πρόγραμμα θα ανακοινωθεί τις επόμενες μέρες)\n-Ale And Grill (Κοψίδια / Μπύρες / Metal) - 6/5\n-Dj-Battle (Για συμμετοχές, στέλνετε μήνυμα) - 5/5\n-Electric Eye (Διαγωνισμός φωτογραφίας & βίντεο)\n-Empty Tankard (Διαγωνισμός μπύρας) - 6/5\n-Heavy Me(t)al (Μεταλλικό, 0% vegan γεύμα) - 5/5\n-Iron Feast (Metal επιδρομή στο Ζυθορυχείο) - 7/5\n-Iron Party / Iron Raffle (Κληρώσεις δώρων) - 6/5\n-Ktel Awaits (Εκδρομή στα Μετέωρα) - 7/5\n-Metal From Hellas (Προβολή ντοκιμαντέρ) - 6/5\n-No Sleep At All (Αγρυπνία & Κατάνυξη) - 7/5\n-Warm up show (Παρασκευή 5 Μαΐου): Είσοδος δωρεάν\nΠροπώληση -> Εισιτήρια διημέρου (6 & 7 Μαΐου):\nΑρχικά: Τιμή 12 € (Διαθέσιμα: 1)\nΣτη συνέχεια: Τιμή 14 € (Διαθέσιμα: 25)\n-Εισιτήρια για όσους ήταν πέρυσι:\nΑρχικά: Τιμή 10 € (Διαθέσιμα: 17)\nΣτη συνέχεια: Τιμή 12 € (Διαθέσιμα: 25)\n-Εισιτήρια για όσους συμπλήρωσαν ερωτηματολόγια πέρυσι, για μέλη συγκροτημάτων του 1ου φεστιβάλ και για όσους έχουν κάρτα ανεργίας:\nΑρχικά: Τιμή 8 € (Διαθέσιμα: 15)\nΣτη συνέχεια: Τιμή 10 € (Διαθέσιμα: 25)\n-Στην πόρτα, τα εισιτήρια θα έχουν ως εξής:\nΕισιτήριο διημέρου: 16 €\nΜονοήμερο εισιτήριο: 9 € / μέρα\n(Περίπου 25 διαθέσιμα. Ο συνολικός αριθμός τους θα εξαρτηθεί από την προπώληση)\nΕισιτήρια για την ώρα μπορείτε να προμηθευτείτε:\n-Για υπόλοιπες περιοχές, στέλνοντάς μας μήνυμα.\nΌποιος ενδιαφέρεται να μείνει στα Τρίκαλα τις μέρες του φεστιβάλ (5-6-7 Μαΐου), μπορεί να επικοινωνεί με το "Hostel Meteora" και να αναφέρει πως έρχεται για το "Horns Up Festival" ώστε να έχει μειωμένη τιμή.\nΜπορείτε να μας στέλνετε μήνυμα αν επιθυμείτε να ενημερωθείτε και αν επιθυμείτε να συμμετέχετε στα παρακάτω:\n-Dj-Battle (5 Μαΐου)\n-Διαγωνισμός μπύρας - Συμμετοχή 4 ευρώ (6 Μαίου)\n-Εκδρομή στα Μετέωρα - Συμμετοχή 4 ευρώ (7 Μαΐου)\n-Διαγωνισμός Φωτογραφίας (Μηνύματα έως 31 Μαΐου)\nFLAMES: Headliners στο Horns Up Festival στα Τρίκαλα!\nΑνταπόκριση: HORNS UP Festival II @ Μανδραγόρας, Τρίκαλα 07/05/2017, Ημέρα 3η


Jump Inn Hotel Belgrade, Βελιγράδι, Σερβία - Σύγκριση προσφορών\nΟι καλύτερες προσφορές για το Jump Inn Hotel Belgrade\nΚριτικές για το Jump Inn Hotel Belgrade\nΠληροφορίες για το Jump Inn Hotel Belgrade\nΑυτό το φινετσάτο και μοντέρνο ξενοδοχείο προσφέρει expres...\nΠαροχές στο Jump Inn Hotel Belgrade\nΦωτογραφίες από το Jump Inn Hotel Belgrade\nΠού βρίσκεται το Jump Inn Hotel Belgrade\nΒελιγράδι Centralna autobuska stanica0,2 χλμ.\nΒελιγράδι Sajonara0,7 χλμ.\nΒελιγράδι Ušće1,4 χλμ.\nΒελιγράδι Sava Centar1,8 χλμ.\nΒελιγράδι Kuršumlijska2,1 χλμ.\nΒελιγράδι Railway Station Beograd Dunav2,3 χλμ.\nJump Inn Hotel Belgrade: Συχνές ερωτήσεις\nΕπιτρέπονται τα κατοικίδια στο Jump Inn Hotel Belgrade;\nΝαι, στο Jump Inn Hotel Belgrade επιτρέπονται οι σκύλοι και τα περισσότερα κατοικίδια.\nΠοιος είναι ο τηλεφωνικός αριθμός του Jump Inn Hotel Belgrade;\nΟ καλύτερος τρόπος επικοινωνίας με το Jump Inn Hotel Belgrade είναι να καλέσετε στο +381 114 049 650.\nΥπάρχει Wi-Fi στο Jump Inn Hotel Belgrade;\nΝαι, το Jump Inn Hotel Belgrade διαθέτει Wi-Fi για τους επισκέπτες του.\nΠότε είναι το check out στο Jump Inn Hotel Belgrade;\nΗ ώρα του check out στο Jump Inn Hotel Belgrade είναι στις 12:00, αλλά υπάρχει δυνατότητα να γίνει αργότερα εφόσον προηγηθεί συνεννόηση με τη ρεσεψιόν του ξενοδοχείου.\nΥπάρχει εστιατόριο στο Jump Inn Hotel Belgrade;\nΥπάρχει εστιατόριο στο Jump Inn Hotel Belgrade. Για τις ώρες λειτουργίας της κουζίνας, επικοινωνήστε μαζί τους. Στο κατάλυμα υπάρχει και μπαρ.\nΔιαθέτει υπηρεσίες πλυσίματος ρούχων το Jump Inn Hotel Belgrade;\nΕάν θέλετε να πλύνετε ρούχα κατά τη διαμονή σας, μπορείτε να χρησιμοποιήσετε την υπηρεσία του Jump Inn Hotel Belgrade.\nΞενοδοχεία παρόμοια με το Jump Inn Hotel Belgrade\nJump Inn Hotel Belgrade - Ξενοδοχεία σε κοντινή απόσταση\nΑυτό το 4 αστέρων ξενοδοχείο βρίσκεται σε κεντρική τοποθεσία της πόλης Βελιγράδι. Οι επισκέπτες μπορούν επίσης να χρησιμοποιήσουν δωρεάν Wi-Fi.


ΝΕΑ - Athens-cosmedica.gr\nΗ καλή κατάσταση του δέρματος κατά την διάρκεια του χειμώνα.\nΠροστασία του δέρματος απέναντι στις δύσκολες κρύες μέρες!\nΗ προστασία του δέρματος του σώματος και ιδιαίτερα του προσώπου ( λόγω μεγαλύτερης έκθεσης του στις κλιματολογικές συνθήκες) δεν είναι μόνο θέμα ομορφιάς και καλής εμφάνισης αλλά και ζωτικής σημασίας για την συνολική αίσθηση της ευημερίας μας. Προστατεύοντας το δέρμα μας με σωστό τρόπο, το βοηθάμε να εκτελέσει σωστά τις ζωτικές του λειτουργίες και το θωρακίζουμε ενάντια στην απώλεια νερού και στην διείσδυση μολυσματικών και αλλεργιογόνων παραγόντων.\nRead more: Η καλή κατάσταση του δέρματος κατά την διάρκεια του χειμώνα.\nΑκμή, γνώση και δράση!!\nΗ ακμή είναι μια κατάσταση του δέρματος που επηρεάζει όλο και περισσότερα άτομα νεαρής, μεσαίας αλλά και μεγαλύτερης ηλικίας. Η ακμή ουσιαστικά είναι η φλεγμονώδης αντίδραση του δέρματος στα βακτήρια, στην λιπαρότητα και στα νεκρά κύτταρα τα οποία παγιδεύονται μέσα στους πόρους του και τους μολύνουν. Η κατάσταση αυτή επιδεινώνεται όταν υπάρχει υπερβολική έκκριση σμήγματος ή λίπους. Παράγοντες που επίσης επηρεάζουν την εμφάνιση της ακμής είναι ορμονικές διαταραχές, γενετική προδιάθεση και στρες. Όταν υπάρχει εσωτερική ανισορροπία το δέρμα συχνά επηρεάζεται.\nΗ ακμή ξεσπά και δημιουργεί φλύκταινες ή αλλιώς κύστες και βλατίδες. Αυτές οι βλάβες στο δέρμα συνοδεύονται με φλεγμονή. Η συνέπεια αυτών των φλεγμονωδών βλαβών είναι η δημιουργία της ουλής. Η φλεγμονή είναι αυτή που καθορίζει το μέτρο ανάπτυξης μιας ουλής. Το πόσο βαθιές θα είναι οι ουλές εξαρτάται από το πόσο βαθειά στα τοιχώματα του θύλακος του πόρου, έχει γίνει η ρήξη (το ράγισμα). Όσο πιο κοντά στην επιφάνεια του δέρματος βρίσκεται αυτή η ρήξη, το πρόβλημα που δημιουργείται στο δέρμα είναι μικρότερης σημασίας. Όταν όμως η ρήξη βρίσκεται βαθειά στον πόρο, η ζημιά που δημιουργείται από το μολυσμένο υλικό που ξεχύνεται λόγω της ρήξης στο χόριο έτσι μολύνει και υγιή ιστό, σαφέστατα είναι μεγαλύτερη.\nRead more: Ακμή, γνώση και δράση!!\nΤα αποκαλούν και ~πόδια φράουλας~ τα πόδια με τους διογκωμένους πόρους και τα μαύρα στίγματα στο δέρμα μετά από πολυετείς αποτριχώσεις με ξυράφι η με κερί και διάφορους άλλους τρόπους. Ο ιατρικός όρος είναι ψευδοθυλακίτιδα (ανοιχτοί φαγέσορες) . Αυτοί είναι πόροι ανοιχτοί που συγκεντρώνουν υπερβολική λιπαρότητα, βρομιά και βακτήρια τα οποία παγιδεύονται μέσα στο δέρμα. Όταν ο πόρος\nέρθει σε επαφή με τον αέρα το συσσωρευμένο σμήγμα αντιδρά με το οξυγόνο και ο πόρος παίρνει ένα μαύρο χρώμα. Συνήθως αυτό παρατηρείται στις γυναίκες μετά από το ξύρισμα των ποδιών τους, του μπικίνι και του προσώπου. Το ξυραφάκι περνώντας από το πόδι κουρεύει την τρίχα αλλά αφενός δεν καταργεί το θύλακα της με αποτέλεσμα αυτή να εξακολουθεί να τρέφεται και να επανεμφανίζεται και αφετέρου ο θύλακας της τρίχας να φράζει με σμήγμα και νεκρά κύτταρα.\nRead more: Πόδια και μπικίνι με έντονους, αντιαισθητικούς μαύρους πόρους μετά από το ξύρισμα. Πώς θα...\nΗ ρετινόλη και τα οφέλη της για το δέρμα. Πότε και πως μπορούμε να την χρησιμοποιούμε με ασφάλεια.\nΗ ρετινόλη είναι η καθαρή βιταμίνη Α και είναι ένα φυσικό συστατικό που βρίσκεται στο δέρμα μας και είναι απολύτως απαραίτητο για την υγεία του. Κάτι που συνήθως δεν γνωρίζουμε όμως, είναι ότι η βιταμίνη Α καταστρέφεται γρήγορα όταν εκτίθεται στο φώς, επειδή στην πραγματικότητα είναι ένα φυσικό αντηλιακό που απορροφά τις UVA και UVB ακτίνες. Αυτό έχει σαν αποτέλεσμα το δέρμα να αναπτύσσει μια χρόνια, προοδευτική και αδιάκοπη ανεπάρκεια της βιταμίνης Α που εκδηλώνεται με την μορφή κηλίδων, ρυτίδων, λεπτού δέρματος και προκαρκινικών βλαβών που μπορεί να εξελιχθούν σε καρκίνο του δέρματος. Αν εμείς μπορέσουμε να επαναφέρουμε τα επίπεδα της βιταμίνης Α σε φυσιολογικά επίπεδα στο δέρμα μας, τότε μπορούμε να αποφύγουμε όλες τις παραπάνω συνέπειες και να δημιουργήσουμε ξανά ένα υγιές δέρμα.\nRead more: Η ρετινόλη και τα οφέλη της για το δέρμα. Πότε και πως μπορούμε να την χρησιμοποιούμε με ασφάλεια.\nΤα makeup,οι βάσεις και τα μυστικά τους!!\nΠολλές φορές αισθανόμαστε μπερδεμένοι όταν πρόκειται να αποφασίσουμε για τον χρωματικό τόνο του make up και της βάσης ,που φοράμε κάτω από αυτό. Τι ακριβώς πρέπει να προσέξουμε στον τύπο του προϊόντος που θα επιλέξουμε. Αν δεν κάνουμε τη σωστή επιλογή προϊόντος και χρώματος, θα παρατηρήσουμε πως αρχικά μπορεί να φαίνεται πως στρώνει καλά και δείχνει ομοιόμορφο με το δέρμα αλλά κατά την διάρκεια της ημέρας σταδιακά να δείχνει πιο σκούρο ή σαν να μην έχουμε βάλει τίποτα στο πρόσωπο. Το φαινόμενο αυτό είναι πιο συχνό κυρίως σε γυναίκες με λιπαρό πρόσωπο. Η βάση και το make up είτε είναι σε υγρή μορφή είτε σε στερεή μπορεί να ξεθωριάσει, να τριφτεί, όπως επίσης σε συνθήκες ζεστού και υγρού καιρού με την εφίδρωση να διαλυθεί, ή ακόμα και να αποκτήσει μια πορτοκαλί χροιά.\nΤο πρόβλημα με το λιπαρό δέρμα είναι ότι τα συστατικά της βάσης και του makeup που θα χρησιμοποιήσουμε πάνω από αυτή,μπορεί να αναμειχθούν με το λιπαρό στρώμα του δέρματος και να αλλοιωθούν. Για να αποφύγετε αυτήν την αλλοίωση χρειάζεστε ένα προϊόν που δεν θα τρίβεται, που ελαχιστοποιεί την λιπαρότητα, που αποτρέπει την λάμψη στο δέρμα, που δεν θα αλλάζει χρώμα και δεν θα οξειδώνεται. Επίσης τα λιπαρά δέρματα έχουν την τάση να εμφανίζουν διευρυμένους πόρους και για αυτόν το λόγο πρέπει το προϊόν της βάσης και έπειτα του makeup που θα επιλέξουμε να τους καλύπτει σε ένα μεγάλο βαθμό ή να μην τους αναδεικνύει. Για τους παραπάνω λόγους θα πρέπει τα προϊόντα βάσης καιmakeup να είναι oil-free να μην περιέχουν δηλαδή λιπαρές ουσίες, να διαρκούν πολλές ώρες από την τοποθέτηση τους και να έχουν ένα ματ τελείωμα.\nRead more: Τα makeup,οι βάσεις και τα μυστικά τους!!\nΣυμβουλές για καθαρό και απαλό δέρμα!!.\nΣτύψε χυμούς για αποτοξίνωση και μακροζωία!!\nΣκέψου και πρόσθεσε στο διαιτολόγιο σου ωφέλιμα συστατικά.\nΤο τι βάζουμε μέσα στο σώμα μας για την ομορφιά είναι πιο σημαντικό από το τι βάζουμε επάνω σε αυτό. Aκόμη και το πιο ακριβό προϊόν φροντίδας στον κόσμο, δεν θα μπορέσει ποτέ να διορθώσει και να αναπλάσει το δέρμα που καλύπτει ένα σώμα επιβαρυμένο από τη λήψη πρόχειρου φαγητού, ειδικά του junk food και των διαφόρων ζαχαρώδη σκευασμάτων και ποτών. Ένα επιβαρυμένο πεπτικό σύστημα μπορεί να έχει ως αποτέλεσμα ένα υποτονικό και υποσιτισμένο δέρμα. Όταν τα νεφρά μας έχουν να αντιμετωπίσουν τόσο μεγάλο αριθμό αποβλήτων, οι τοξίνες μπορεί να βγουν στην επιφάνεια και να δημιουργήσουν ψεγάδια και προβλήματα στο δέρμα μας.\nRead more: Συμβουλές για καθαρό και απαλό δέρμα!!.